דרמוט קראולי

דרמוט קראולי (באנגלית: Dermot Crowley; נולד ב-19 במרץ 1947) הוא שחקן תיאטרון, קולנוע וטלוויזיה אירי.

ביוגרפיה
קראולי נולד בעיר קורק שבאירלנד. בסוף שנות התשעים של המאה העשרים שיחק בתפקיד ראשי במחזה "The Weir" מאת קונור מק'פרסון , בהפקה זוכת פרס אוליבייה שהוצגה בבריטניה, אירלנד וארצות הברית. תפקידו הראשון בטלוויזיה היה בשנת 1976 בדמות ג'ורג' ברנרד שו בסדרת הטלוויזיה "Victorian Scandals".

בקולנוע הופיע קראולי בתפקיד קריקס מאדין בסרט "מלחמת הכוכבים - פרק 6: שובו של הג'דיי". בסרט "בנו של הפנתר הוורוד" שיחק בתפקיד סמל פרנסואה דובאל. הוא השתתף בסדרות טלוויזיה רבות בהן סדרת הדרמה "Call Red", הסיטקום "Father Ted" (בתפקיד האב ליאם), הסדרה "דיינג'רפילד", בפרק בסדרה "ג'ונתן קריק", ובסדרות "A Touch of Frost", "הולבי סיטי", "The Bill" ובסדרה "לות'ר". ב-1989 הופיע בפרק הראשון בסדרה "פוארו" על פי ספריה של אגאתה כריסטי.

קראולי עשה אודישן לתפקיד הדוקטור השביעי של הסדרה "דוקטור הו" אבל התפקיד נמסר לסילבסטר מקוי.
ב-2003 הקליט את תפקיד מולוי בספר שמע של חברת נקסוס לרומן "מולוי" מאת סמואל בקט.

ב-2011 שיחק במחזה "The Cripple of Inishmaan" עם להקת תיאטרון דרואיד בתיאטרון קירק דאגלס בלוס אנג'לס. על הופעתו זו זכה בפרס חוג מבקרי התיאטרון של לוס אנג'לס.
ב-2012 כיכב בסדרת הטלוויזיה "ניצודה" של רשת BBC One ושל HBO בתפקיד ג'ורג' באלארד.

קראולי משתתף לעיתים קרובות בתסכיתי דרמה ברדיו של ה-BBC כמו הסדרה "Mind's Eye".

ב-2013 הופיע קראולי בסרט הקולנוע "ההצעה הטובה ביותר". עוד ב-2013 שיחק בתפקיד פיי וייט בסדרה הקומית "דמות אב".

פילמוגרפיה
קולנוע
 שנה שם שם באנגלית תפקיד הערות 1976 The Fruits of Philosophy ג'ורג' ברנרד שו 1982 Giro City פליין 1983 שובו של הג'דיי Return of the Jedi General Crix Madine Teamwork פטריק מולוי 1985 The Doctor and the Devils מר וב 1989 Wilt בריינטרי 1993 בנו של הפנתר הוורוד Son of the Pink Panther סרג'נט פרנסואה דובאל 1994 על חתונה אחת וחתן עירום Staggered ד"ר ברנט 2002 לפני שאת הולכת Before You Go האב קנינגהם 2006 בבל Babel בארת' 2014 Mrs. Brown's Boys D'Movie פ. ר. אירווין 2015 הליידי בקרוואן The Lady in the Van כומר 2017 נקמה זרה  The Foreigner מק'גראת' סטלין מת! The Death of Stalin לזר קגנוביץ' 2018 47 שחור (אנ') Black '47  השופט בולטון 2022 הפלא The Wonder סיר אוטווי 2023 לות'ר: תיק פתוח Luther: The Fallen Sun מרטין שאנק

טלוויזיה
 שנה שם שם באנגלית תפקיד הערות 1991-2007 The Bill תפקידים שונים סדרת טלוויזיה (4 פרקים) 1998 Falling for a Dancer נילי סקולרד סרט טלוויזיה 2005 הצוואה Bleak House מר ווהלס עיבוד לרומן "בית קדרות" מאת צ'ארלס דיקנס 2007 המלחמה של פויל Foyle's War הנרי טאונסנד בפרק "Casualties of War" 2010-2015 לות'ר Luther מרטין שאנק 2012 Raw דן קלי ניצודה  Hunted ג'ורג' בלארד 2013 דמות אב Father Figure פט וייט 2018 שמש חזקה Hard Sun האב דניס צ'פמן סדרת טלוויזיה 2023The Woman in the Wallג'יימס קוילתפקיד ראשי; 6 פרקים2024ג'נטלמן במוסקבהA Gentleman in Moscowאברהםפרק: "The Last Rostov"

קישורים חיצוניים



הערות שוליים

קטגוריה:שחקני קולנוע וטלוויזיה אירים
קטגוריה:שחקני תיאטרון אירים
קטגוריה:אירים שנולדו ב-1947